จังหวะสอย GUNKUL ลุ้นกำไรปี 62 ทะลุ 2 พันลบ.รับรายได้ธุรกิจไฟฟ้าหนุน โบรกฯชูเป้า 3.60 บ.
จังหวะสอย GUNKUL ลุ้นกำไรปี 62 ทะลุ 2 พันลบ.รับรายได้ธุรกิจไฟฟ้าหนุน โบรกฯชูเป้า 3.60 บ.
จังหวะสอย GUNKUL ลุ้นกำไรปี 62 ทะลุ 2 พันลบ.รับรายได้ธุรกิจไฟฟ้าหนุน โบรกฯชูเป้า 3.60 บ.
20 ก.พ. 2563

“ข่าวหุ้นธุรกิจออนไลน์” ได้ทำการสำรวจและรวบรวมข้อมูลเกี่ยวกับบริษัท กันกุลเอ็นจิเนียริ่ง จำกัด (มหาชน) หรือ GUNKUL โดยมีนักวิเคราะห์จากบริษัทหลักทรัพย์ เคทีบี (ประเทศไทย) กำหนดคำแนะนำ “ซื้อ” ราคาเป้าหมาย 3.60 บาทต่อหุ้น
โดยคาดการณ์กำไรปกติช่วงไตรมาส 4/62 ของ GUNKUL จะเติบโตเด่นเทียบกับช่วงเดียวกันของปีก่อนหลังได้โรงไฟฟ้าใหม่หนุน คาดกำไรปกติอยู่ที่ 487 ล้านบาท เพิ่มขึ้น 32% จากไตรมาส 4/61 และรายได้รวมอยู่ที่ราว 2.0 พันล้านบาท เติบโต 17% จากไตรมาส 4/61
ทั้งนี้ ปัจจัยหลักที่สนับสนุนให้รายได้เติบโตมาจากธุรกิจไฟฟ้า ซึ่งมีการรับรู้รายได้จากการจ่ายไฟเข้าระบบเชิงพาณิชย์ (COD) โครงการ Kimitsu Japan 34MW (COD 19 เม.ย.) และโครงการ Sendai Japan 32MW (COD 18 พ.ย.)
ส่วนธุรกิจจัดจำหน่ายและ EPC ประเมินรายได้รวมที่ราว 700 ล้านบาท ลดลง 16% จากปีก่อน, เพิ่มขึ้น 7% จากไตรมาสก่อน จากการทยอยรับรู้รายได้จากมูลค่างานในมือ หรือ backlog ที่เพิ่มขึ้น โดยปัจจุบันมี backlog อยู่ในมือราว 9.0 พันล้านบาท สูงสุดเป็นประวัติการณ์ อย่างไรก็ตาม GPM ในไตรมาส 4/62 ของธุรกิจดังกล่าวคาดอยู่ที่ราว 14% (-600bps จากปีก่อน, -1700bps จากไตรมาสก่อน) อิงสมมติฐาน full year blended GPM ที่ 23% (เทียบเท่าค่าเฉลี่ยย้อนหลัง 5 ปี)
ทั้งนี้ หากกำไรในช่วงไตรมาส 4/62 ออกมาตามคาดจะทำให้กำไรทั้งปีอยู่ที่ราว 2.1 พันล้านบาท เติบโต 15% จากปีก่อน (อยู่ในกรอบประมาณการเดิม) ในขณะที่ปี 2563 คาดกำไรปกติอยู่ที่ราว 2.7 พันล้านบาท เพิ่มขึ้น 24% จากปีก่อน โดยได้รับแรงหนุนจาก 1) ธุรกิจไฟฟ้ารับรู้รายได้เต็มปีจากโครงการ Kimitsu Japan 34MW และการเพิ่มสัดส่วนการลงทุนในบริษัทรางเงินโซลูชั่นจาก 67% เป็น 100% ทำให้มีกำลังการผลิตเพิ่มเติมอีกราว 29MW พร้อมกับการ COD Solar Malasia 21MW ในไตรมาส 1/62
และ 2) ธุรกิจ EPC มี backlog อยู่ราว 9.0 พันล้านบาท คาดทยอยรับรู้ในปี 2563 ไม่ต่ำกว่า 3 พันล้านบาท เป็นระดับสูงสุดใหม่หลังจากที่ก่อนหน้ารับรู้เฉลี่ยราวปีละ 2.0 พันล้านบาท
สำหรับราคาเป้าหมายที่ระดับ 3.60 บาท อิงวิธี SOTP 1) ธุรกิจ Power producer อิง DCF (WACC 5.7% No TG) ได้มูลค่า 3.30 บาท 2) ธุรกิจ EPC อิงวิธี PER (ใช้ PER 16 เท่า เทียบเท่าค่าเฉลี่ยอุตสาหกรรม Construction service ย้อนหลัง 5ปี -1SD) ได้มูลค่า 0.30 บาท Key catalyst ระยะสั้นคือการเข้าประมูลโครงการ Submarine cable เกาะสมุย, เกาะเต่า และเกาะปัญหยี มูลค่ารวมราว 4 พันล้านบาท และการเจรจาโครงการพลังงานทดแทนเพิ่มเติมในเวียดนาม 240MW คาดเห็นความชัดเจนในช่วงครึ่งแรกของปี 63